Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 165/12/8810	Spišská Nová Ves, 25.9.2013
EEČ : 2-68-472-2013

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 2.8.2012, spisová značka 2 Pv 165/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 12. decembra 2011 v Krompachoch, na ul. XXXXX, prostredníctvom internetovej siete, pri elektronickej komunikácii s XXXXX vylákal od neho, predstierajúc mu pomoc, o ktorú žiadal, údaje od jeho bankomatovej karty, ktoré mu poškodený následne zo svojej bankomatovej karty č. XXXXX vydanej k účtu č. XXXXX vedenom vo VÚB banke, a. s. aj poskytol, pričom postupne bez jeho vedomia realizoval následovné elektronické platby

-	v čase o 02.07.36 h v spoločnosti Towercom, a. s. uhradil zaktivovanie služieb na satelitnej dekódovanej karte Skylink č. 4201075094-3 v sume 25,40 €,
-	v čase o 12.32.06 h na internetovej stránke www.sk.O2.com vykonal dobitie kreditu v sume 6 €,
-	v čase o 14.24.53 h vykonal elektronickú platbu v sume 42,70 € za objednávku tovaru z internetovej stránky www.alza.cz, 
-	v čase o 21.51 h vykonal elektronickú platbu v sume 206 € za objednávku tovaru od spoločnosti Datart Megastore, s. r. o.

čím XXXXX spôsobil škodu spolu vo výške 280,10 €
Uznesením prokurátora Okresnej prokuratúry Spišská Nová Ves zo dňa 2.8.2012, spisová značka 2 Pv 165/12/8810, bola určená obvinenému skúšobná doba v trvaní 12 mesiacov.
Odôvodnenie:
Uznesením tunajšej prokuratúry vyššie uvedenej spisovej značky zo dňa 31.07.2012 bolo podľa § 216 ods. 1 Tr. poriadku podmienečne zastavené trestné stíhanie obv. XXXXX vedené pre prečin podvodu podľa § 221 ods. 1 Tr. zákona na tom skutkovom základe, že dňa 12. decembra 2011 v Krompachoch, na ul. XXXXX, prostredníctvom internetovej siete, pri elektronickej komunikácii s XXXXX vylákal od neho, predstierajúc mu pomoc, o ktorú žiadal, údaje od jeho bankomatovej karty, ktoré mu poškodený následne zo svojej bankomatovej karty č. XXXXX vydanej k účtu č. XXXXX vedenom vo VÚB banke, a. s. aj poskytol, pričom postupne bez jeho vedomia realizoval následovné elektronické platby

-	v čase o 02.07.36 h v spoločnosti Towercom, a. s. uhradil zaktivovanie služieb na satelitnej dekódovanej karte Skylink č. 4201075094-3  v sume 25,40,- €,
-	v čase o 12.32.06 h na internetovej stránke www.sk.O2.com <http://www.sk.O2.com> vykonal dobitie kreditu v sume 6,- €,
-	v čase o 14.24.53 h vykonal elektronickú platbu v sume 42,70,- € za objednávku tovaru z internetovej stránky www.alza.cz <http://www.alza.cz>,
-	v čase o 21.51.00 h vykonal elektronickú platbu v sume 206,- € za objednávku tovaru od spoločnosti Datart Megastore, s. r. o. čím XXXXX spôsobil škodu spolu vo výške 280,10,- €.

          Obvinenému bola stanovená skúšobná doba v trvaní 12 mesiacov.

	Predmetné uznesenie nadobudlo právoplatnosť dňom 14.08.2012.

	Zo správ o povesti, charakteristík ako aj odpisu registra trestov som zistil, že obv. XXXXX sa v skúšobnej dobe podmienečne zastaveného trestného stíhania trvajúcej od 14.08.2012 do 14.08.2013 nedopustil žiadneho trestného činu ani priestupku.

	Podľa § 217 ods. 1 veta prvá Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Vzhľadom na vyššie uvedené považujem toto rozhodnutie za odôvodnené a v súlade so zákonom.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Kokavec
prokurátor